GiliGold/VAD_KnessetCorpus huggingface dataset:
עמיחי שיקלי:
אני אענה בצורה הבאה: כשאנחנו ביקשנו להשמיע טיעונים בצורה סדורה ולהביא עדים ולהביא לכאן את חברי סיעת ימינה, ובהם אשר כהן ושי מימון ואחרים ולשאול שאלות, סורבנו, אז לי אין כוונה לשתף פעולה עם איזשהו סוג של חקירה מטעם סיעת יש עתיד.
בועז טופורובסקי:
לא, אני מנסה להבין את מצב העניינים הקיים, אני לא דיברתי על שום - - -
עמיחי שיקלי:
טוב לדעת מי מדברר את זה.
איתן גינזבורג:
הוא לא רוצה לענות.
קריאה:
היושב-ראש אמר שאין שאלות.
מיכל מרים וולדיגר:
בועז, בינינו, זה ישנה את דעתך מה שהוא ישיב לך?
איתן גינזבורג:
אני לא מבין, חברת הכנסת וולדיגר.
איתן גינזבורג:
חברת הכנסת וולדיגר.
מיכל מרים וולדיגר:
לא, לא, מעניין אותי לדעת אם הוא שואל כדי להציק או אם תשנה את דעתך.
איתן גינזבורג:
חברת הכנסת וולדיגר, די.
איתן גינזבורג:
חברת הכנסת וולדיגר, מספיק.
מיכל מרים וולדיגר:
יש לך שינוי - - - אני רוצה לדעת, הוא שואל, אז גם אני רוצה לדעת.
יצחק פינדרוס:
אין עמדת קואליציה.
יצחק פינדרוס:
אין עמדת קואליציה, הוא בא בלי עמדה.
בועז טופורובסקי:
לא מסוגלים להקשיב לאחרים?
בועז טופורובסקי:
לא מסוגלים?
בועז טופורובסקי:
שאלה אחרונה - - -
איתן גינזבורג:
חבר הכנסת אמסלם, אני מתאפק.
איתן גינזבורג:
רק מהכבוד, רק מהכבוד.
איתן גינזבורג:
תן לו, עכשיו תורו.
יואב בן צור:
הוא מתלבט.
יואב בן צור:
בועז מתלבט איך להצביע, ולכן הוא שואל את השאלות.
דוד אמסלם:
טופורובסקי - - -
איתן גינזבורג:
לא, לא, חבר הכנסת אמסלם, די.
איתן גינזבורג:
הערה אחרונה בחוץ.
בועז טופורובסקי:
שיקלי, ברשותך, אתה לא חייב כמובן לענות, אני מנסה לענות על השאלה, חבר הכנסת שיקלי, האם הצבעת - - -
איתן גינזבורג:
אתה יכול ללכת אם אתה רוצה, אבל אני מבקש אל תפריע.
איתן גינזבורג:
אני גם בוגר דיוני חבר הכנסת אמסלם.
איתן גינזבורג:
כשאתה היית יושב-ראש ועדת הפנים, אני לא הייתי חבר כנסת, אבל אורח הוועדה.
איתן גינזבורג:
לא ועדה אחת ולא ישיבה אחת, הרבה מאוד.
דוד אמסלם:
כמה אנשים הוצאתי מהוועדה?
דוד אמסלם:
אתה יודע כמה?
איתן גינזבורג:
אני יודע איך התנהלת, ואם אפשר למישהו לדבר כשמישהו אחר דיבר.
איתן גינזבורג:
לא היה אחד - - -
דוד אמסלם:
לא היה דבר כזה בוועדה אף פעם.
דוד אמסלם:
כל מי שרצה לדבר קיבל.
איתן גינזבורג:
לא היה אחד שאפשרת לו להפריע לדובר.
דוד אמסלם:
אני אפשרתי דיונים תמיד.
איתן גינזבורג:
לא אפשרת אף פעם הפרעות.
דוד אמסלם:
תמיד.
בועז טופורובסקי:
האם הצבעת באופן סדיר ביחד עם ההחלטות של סיעת ימינה בכנסת, כולל המשמעת הקואליציונית שהוכפפה על כל חברי הקואליציה, כולל סיעת ימינה?
בועז טופורובסקי:
זאת שאלה נוספת.
קריאה:
כן, הוא הצביע על פי - - - ימינה.
בועז טופורובסקי:
הוא לא עונה.
בועז טופורובסקי:
הוא לא עונה, ואני אגיד לכם מה הסיפור כי אתם מנסים עכשיו לעשות איזשהו בית משפט ציבורי להבטחות בחירות של אנשים ושל חברי כנסת.
אבי מעוז:
אנחנו?
אבי מעוז:
אנחנו מנסים?
רם שפע:
אתם מסוגלים משפט אחד לא להעיר?
מיכל מרים וולדיגר:
תקרא את המצע של ימינה.
איתן גינזבורג:
זה פשוט בלתי נסבל.
איתן גינזבורג:
חבר הכנסת מעוז, אני קורא אותך לסדר פעם שנייה.
איתן גינזבורג:
חבר הכנסת אבי מעוז, פעם שנייה.
רם שפע:
קשה לכם.
רם שפע:
תצא החוצה פשוט - - -
יצחק פינדרוס:
לא - - -
יצחק פינדרוס:
ככה בא לי.
יצחק פינדרוס:
אני נאמן למצע שלי, בניגוד לאחרים.
איתן גינזבורג:
חבר הכנסת שפע.
רם שפע:
אתה נאמן לנתניהו, אין לך שום מצע.
רם שפע:
אין לך מצע, אתה נאמן לנתניהו.
איתן גינזבורג:
חבר הכנסת שפע, די.
יואב בן צור:
איזו קריאה שפע?
יואב בן צור:
איזו קריאה זו?
רם שפע:
אגב, גם להם אין מצע.
יואב בן צור:
לא, - - - מתפרץ כל הזמן - - -
יצחק פינדרוס:
לצערך הרב, נותנים עוד לחרדים להיכנס פה לפרלמנט.
איתן גינזבורג:
יצחק, די.
יואב בן צור:
כל הזמן מתפרץ, הוא לא אומר לך כלום, לא שנייה, לא שלישית, לא כלום.
בועז טופורובסקי:
אני לא התפרצתי לאף אחד.
איתן גינזבורג:
בן צור, אתה מפריע לטופורובסקי.
בועז טופורובסקי:
רק תיתן לי לסיים כי בסך הכול - - -
איתן גינזבורג:
אתה מפריע לו כל הזמן.
יואב בן צור:
נשארתי רק כדי לשמוע אותו.
בועז טופורובסקי:
בסך הכול בנטו זה היה שלוש דקות, אדוני, רק תיתן לי כי אני עומד בזמנים.
בועז טופורובסקי:
מה שהיה כאן זו בעצם הצגה – הצגה שנועדת להסיט את תשומת הלב מהדיון עצמו, כי הדיון עצמו לא בא לראות קיום או אי קיום של שיקלי, של בנט, של ביבי, של דרעי או של כל מישהו אחר את ההבטחות לבוחר.
יואב בן צור:
תסתכל מה אמר כהנא.
איתן גינזבורג:
חבר הכנסת בן צור, אתה בקריאה השנייה.
איתן גינזבורג:
מספיק, אי אפשר ככה.
בועז טופורובסקי:
צעקתי לך כשאתה דיברת?
בועז טופורובסקי:
הפרעתי כשהפרעת?
איתן גינזבורג:
די, זה אפילו לא קולגיאלי.
בועז טופורובסקי:
ברגע שיש קואליציה, באופן טבעי, הרבה אנשים לא תמיד מצביעים לגמרי כמו שהם מאמינים כי זו שיטת הממשל במדינת ישראל.
בועז טופורובסקי:
כאשר אנשים באים, הם שמים פתק בקלפי לא לבן אדם, הם שמים את זה למפלגה, לרשימת אנשים.
בועז טופורובסקי:
בדרך כלל יש יותר משקל למי שעומד בראש הרשימה, זה ברור, אבל בסופו של דבר, שמים את זה לרשימה של אנשים, ואחר כך, אם הרשימה פועלת או לא פועלת בהתאם להבטחות שלה לבוחרים שלה, זה לא משהו שאפשר – אף אחד כאן בוועדה לא יכול למנוע.
בועז טופורובסקי:
אף אחד לא יכול למנוע.
בועז טופורובסקי:
היחידים שיכולים להעניש או לשלם בשכר נוסף לאותם חברי מפלגה הם הבוחרים, שיבחרו עוד פעם אם לבחור ברשימה או לא לבחור ברשימה.
בועז טופורובסקי:
מה שעומד בפנינו כאן זה משהו אחר, זו בקשה של סיעת ימינה להכריז על חבר הכנסת שיקלי כפורש ממנה.
בועז טופורובסקי:
ולמה הוא פורש?
יצחק פינדרוס:
יש לה משמעות?
איתן גינזבורג:
המשמעות – אני אמרתי בהתחלה, אל תפריע יותר.
איתן גינזבורג:
אני אמרתי בהתחלה מה המשמעות, אל תפריע.
בועז טופורובסקי:
לא מעניין אותי המשמעות, מעניין אותי - - -
יצחק פינדרוס:
מה לא מעניין אותך?
יצחק פינדרוס:
זה הדיון.
בועז טופורובסקי:
לא, זה הדיון שלך.
בועז טופורובסקי:
זה הדיון שלך.
משה טור פז:
לא, זה לא הדיון, פינדרוס, זה בדיוק מה שהוא אומר, שזה לא הדיון.
משה טור פז:
זה הדיון שאתה בוחר לנהל, עם המצע שאין לך.
איתן גינזבורג:
חברי הכנסת, נא לאפשר לחבר הכנסת בועז טופורובסקי לדבר.
איתן גינזבורג:
חבר הכנסת טור פז, תודה.
יצחק פינדרוס:
לא, זה הדיון.
משה טור פז:
זה הדיון שאתה בוחר לנהל עם המצע שאין לך.
יצחק פינדרוס:
אפילו לא קראת את החוק.
יצחק פינדרוס:
לא קראת אותו.
איתן גינזבורג:
תנו בבקשה לחבר הכנסת טופורובסקי להביע את דבריו.
בועז טופורובסקי:
הדיון כאן, המעין שיפוטי הזה, בא לראות אם אכן חבר הכנסת שיקלי פעל נגד סיעת ימינה ואם יש לאשר את בקשת ודרישת סיעת ימינה ולהפריש אותו, או לא לאשר את זה.
בועז טופורובסקי:
מכל השאלות ששאלתי ברור שהוא לא פעל לא בהתאם להוראות סיעת ימינה, הוא לא הגיע לישיבות סיעת ימינה, והוא לא באמת רואה את עצמו חלק מסיעת ימינה כמו שהיא היום.
בועז טופורובסקי:
אתם יכולים להגיד מה שאתם רוצים על האידיאולוגיה של סיעת ימינה, או לא אידיאולוגיה, אבל אף אחד לא אמר שהליכוד זה לא ביבי כי ביבי פעל בניגוד להבטחות בחירות של הליכוד, או שש"ס זה לא דרעי כי דרעי הצהיר שהוא יכבד את מדינת ישראל וחוקיה ולא כיבד את חוקיה.
בועז טופורובסקי:
יכולים להיות הרבה דברים, אז זה מה שעומד כאן.
בועז טופורובסקי:
שיקלי, אני רוצה להגיד לך עוד משהו.
בועז טופורובסקי:
אם היה באמת חשוב לאותם האנשים שכאן למנוע את הפרישה שלך מימינה, הם היו יכולים – והייעוץ המשפטי אמר להם – להכניס חברים לוועדה הזאת ולנסות להעביר שניים או אחד, או אחד וחצי, או שמישהו לא הגיע, ולא היה להם רוב, והם היו יכולים לעשות את זה.
יצחק פינדרוס:
- - - אתה יודע את זה, גנבתם פה את הרוב.
יצחק פינדרוס:
בנוכלות שלכם גנבתם פה רוב.
בועז טופורובסקי:
הסיבה שהם לא עשו את זה – פינדרוס, אתה מפריע לי.
בועז טופורובסקי:
כל פעם שאני כאן יותר ויותר אני מבין למה חרב בית המקדש, ואני אתן לך רמז, זה לא בגלל החילונים.
יצחק פינדרוס:
זה נכון.
יצחק פינדרוס:
זה בגלל הדתיים, תסתכל על - - -
דוד אמסלם:
דרך אגב, אז לא היו חילונים.
בועז טופורובסקי:
אני אגיד לך עוד משהו.
בועז טופורובסקי:
אני אגיד לך עוד משהו, בגלל השנאה שיש אצל אנשים שמדברים על אהבה.
בועז טופורובסקי:
בגלל השנאה.
יצחק פינדרוס:
לא שנאה, מותר לשנוא אידיאולוגיה.
יצחק פינדרוס:
אני שונא אותך אישית?
יצחק פינדרוס:
בועז, זו הבושה שלכם.
בועז טופורובסקי:
אני אוהב אותך.
בועז טופורובסקי:
אני לא מקלל אותך, לא אומר לך בושה, לא מפריע לך.
יצחק פינדרוס:
אני יש לי שנאה אישית אליך?
יצחק פינדרוס:
יש לי שנאה מטורפת למה שאתה מייצג - -
איתן גינזבורג:
חבר הכנסת פינדרוס, חבר הכנסת פינדרוס, אני מבקש ממך.
יצחק פינדרוס:
- - ויש לי אהבה מטורפת למי שאתה.
יצחק פינדרוס:
מה זה קשור?
יצחק פינדרוס:
אתם מהבושה שלכם - - -
בועז טופורובסקי:
אני לא מעז לדבר - - -
בועז טופורובסקי:
אני לא מעז לדבר באירוע שהוא מוקלט בצורה שהילדים שלי יתביישו לראות בעוד כמה שנים.
יצחק פינדרוס:
מתעב את מה שאתה מייצג ואוהב אותך.
בועז טופורובסקי:
תראו איך אתם, תראו איך אתם.
בועז טופורובסקי:
אני חושב שיש לכם במה להתבייש, אבל זו דעתי.
בועז טופורובסקי:
אתם יכולים לא להסכים איתה, אני אומר את דעתי.
בועז טופורובסקי:
לגבי שיקלי, אם היו אומרים לך - - -
יואב בן צור:
אנחנו גאים במה שאנחנו.
יואב בן צור:
אנחנו גאים במה שאנחנו, אנחנו לא מתביישים, ואנחנו הולכים בראש מורם.
יואב בן צור:
הולכים בראש מורם.
בועז טופורובסקי:
אני לא ביקשתי לדעת את דעתך.
בועז טופורובסקי:
אני שמעתי את דעתך?
בועז טופורובסקי:
עכשיו אתה שומע את דעתי.
יצחק פינדרוס:
עמיחי חבר אישי שלי, ואני אוהב אותו - - -
בועז טופורובסקי:
עכשיו אני אומר את דעתי, אני לא הפרעתי לך.
בועז טופורובסקי:
מה שאני רואה כאן זו לא אידיאולוגיה, זו כיסאולוגיה, אני לא מאמין.
בועז טופורובסקי:
אני לא מאמין, וזו דעתי ואין לי הוכחות שאין כאן הבטחות שלא ניתנו.
בועז טופורובסקי:
בגלל שאין לי הוכחות לזה אני לא מקבל החלטות על סמך זה, אני מקבל החלטות על סמך העובדות, שסיעת ימינה ביקשה להפריש את חבר הכנסת מטעמה, חבר הכנסת מטעמה לא הגיע לישיבות, פעל נגד הוראות הסיעה, ולא בדיוק רואה את הסיעה.
בועז טופורובסקי:
אותם אנשים מהאופוזיציה שבאו להגן, מהאינטרסים שלהם, על חבר הכנסת שיקלי יכלו להצטרף לוועדה ולנסות באמת למנוע את הדחתו.
בועז טופורובסקי:
הם לא עשו את זה כי הם לא רוצים שהוא ייקח להם את מקומם.
דוד אמסלם:
איזו החלטה - - - מאז שאתה פה?
דוד אמסלם:
תגיד אחת.
איתן גינזבורג:
חברים, תנו לו בבקשה לסיים.
בועז טופורובסקי:
זו דעתי, ואני גם ארחיב את זה יותר, כי מקודם הייתה כאן חברת הכנסת עידית סילמן - -
דוד אמסלם:
- - - החלטה אחת שאתה קיבלת.
בועז טופורובסקי:
- - ואני לא מתבייש להגיד – מי שפועל נגד הקואליציה לא יכול להיות בשום תפקיד מטעם הקואליציה.
בועז טופורובסקי:
בשום תפקיד, זו דעתי לגבי ועדת הבריאות.
יריב לוין:
תתבייש לך על האיומים המבישים האלה.
אבי מעוז:
אתה מאיים על מה, על יו"ר הקואליציה או על יו"ר ועדת הבריאות?
בועז טופורובסקי:
איזה איומים?
בועז טופורובסקי:
היא לא יו"ר הקואליציה.
בועז טופורובסקי:
איומים?
בועז טופורובסקי:
אני אומר את דעתי.
יריב לוין:
ממשלה יכולה לכהן - - -
יריב לוין:
ומה דעתך, ממשלה צריכה שיהיה לה רוב בכנסת?
בועז טופורובסקי:
דעתך – אתה יודע כמה זמן דיברת?
בועז טופורובסקי:
חצי שעה – שטויות.
בועז טופורובסקי:
חלק מהדברים אמרת דברי טעם, חלק שטויות, ולא הפרעתי לך, חיכיתי לזמני.
בועז טופורובסקי:
חיכיתי לזמני.
יריב לוין:
ממשלה צריכה שיהיה לה רוב בכנסת?
יריב לוין:
היא יכולה לכהן בלי רוב בכנסת, מה דעתך?
יריב לוין:
מה דעתך?
בועז טופורובסקי:
הצביעות שלכם – אני די בטוח שכשאתם מסתכלים בראי אתם רואים את הצביעות שלכם.
בועז טופורובסקי:
לכן אני קורא כאן לחברי הוועדה ולאנשים שהיו כאן
בועז טופורובסקי:
להצביע - -
דוד אמסלם:
אבל תגיד לנו החלטה אחת שקיבלת.
אבי מעוז:
אתם אומרים שאתם מזיזים אותה מראשות ועדת הבריאות?
בועז טופורובסקי:
- - להצביע על הפרשת שיקלי בהתאם לבקשת סיעת ימינה.
יוסף טייב:
בועז, - - - לא אמרת כלום, עכשיו התחלת לדבר שטויות.
יריב לוין:
יפה מאוד בועז.
יריב לוין:
יפה מאוד.
בועז טופורובסקי:
אל תהיו אנשים, תהיו בני אדם.
איתן גינזבורג:
חברי הכנסת, זה פשוט בלתי נסבל.
איתן גינזבורג:
חבר ועדה רוצה לומר את דבריו ופשוט לא מאפשרים לו להוציא מילה מהפה, משפט מחובר אחד לאחר כי הוא פשוט לא אומר מה שאתם חושבים.
איתן גינזבורג:
מה קרה לכם?
איתן גינזבורג:
פעם זה היה מקום של החלפת דעות – מישהו אמר דעה אחת, מישהו אמר דעה אחרת.
יריב לוין:
- - - אתם מורידים לנו את זכויות ההצבעה שמגיעות לנו ועכשיו - - -
יצחק פינדרוס:
פשוט מאוד, כי אם היה פה - - - של ועדה, אז - - - זכויות דיבור של ועדה.
יצחק פינדרוס:
מכיוון שאין - - -
משה טור פז:
פינדרוס, היות וכל החברים שלך הבריזו מהוועדה, אתה מצביע פה לבד.
משה טור פז:
נשארת פה לבד.
משה טור פז:
אתה היחיד פה עם זכות הצבעה, מה לעשות?
יצחק פינדרוס:
בגלל שגנבתם פה רוב.
משה טור פז:
אתה היחיד פה עם זכות הצבעה.
יצחק פינדרוס:
גנבתם רוב.
יצחק פינדרוס:
וזה לא אומר שאני שונא אותך שאני אומר לך שגנבתם רוב.
איתן גינזבורג:
חבר הכנסת טור פז, תודה רבה.
יצחק פינדרוס:
וזו לא שנאת חינם, גנבתם רוב.
יצחק פינדרוס:
אמר את זה ההוא מהבית משפט שלכם.
איתן גינזבורג:
חבר הכנסת פינדרוס, די, מספיק.
איתן גינזבורג:
חברים, עד כאן הדיון בין חברי הכנסת.
איתן גינזבורג:
אני מבקש להתכנס לשלב הסיכומים.
איתן גינזבורג:
שלב הסיכומים יתקיים כדלקמן: אני אאפשר לשר כהנא, לעורכי הדין של ימינה, להשיב לדברים כפי שימצאו לנכון, ואחרי זה אאפשר לחבר הכנסת שיקלי לומר גם את הדברים ולהתייחס לדברים על מנת שחברי הכנסת בסוף - -
יואב בן צור:
אז גם לבוסי.
איתן גינזבורג:
- - יוכלו להגיע ולקיים הצבעה.
איתן גינזבורג:
נתחיל בסיכומים, בבקשה.
איתן גינזבורג:
מי הדובר?
עמיחי ווינברגר:
עורך הדין עמיחי ווינברגר.
גיא בוסי:
אני רק חוזר על הטענה שאסור שיהיה כאן עורך דין לצד השני.
איתן גינזבורג:
אני שמעתי את הטענה שלך.
עמיחי ווינברגר:
אדוני היושב-ראש, חברי כנסת נכבדים - - -
איתן גינזבורג:
רק את השם לפרוטוקול.
עמיחי ווינברגר:
עורך דין עמיחי ווינברגר.
איתן גינזבורג:
ואתה מייצג את?
עמיחי ווינברגר:
אני מייצג את ימינה.
עמיחי ווינברגר:
אני אפתיע ואהיה קצר ותמציתי בדבריי, אני מקווה שדבריי יישמעו.
עמיחי ווינברגר:
אני רוצה לכוון - - -
מיכל מרים וולדיגר:
רגע, מכוח מי הוא?
איתן גינזבורג:
מילה אחת, אתה יוצא.
יואב בן צור:
אז הוא יוציא גם את שיקלי?
איתן גינזבורג:
די, אי אפשר.
מיכל מרים וולדיגר:
מכוח מי הוא מדבר?
מיכל מרים וולדיגר:
לא ידעתי.
איתן גינזבורג:
סליחה, סליחה, סליחה, חברי הכנסת, אי אפשר ככה.
איתן גינזבורג:
סליחה, חברי הכנסת.
מיכל מרים וולדיגר:
תסביר לנו מכוח מה הוא מדבר.
איתן גינזבורג:
סליחה, די.
יצחק פינדרוס:
שלא יירשם שיצאתי.
מיכל מרים וולדיגר:
מה זה, מכוח מה הוא מדבר?
איתן גינזבורג:
אתם לא תפריעו לו לדבר.
יצחק פינדרוס:
הפסקה מתודית.
יצחק פינדרוס:
שיבוא בנט או מישהו מימינה וידבר.
איתן גינזבורג:
חבר הכנסת פינדרוס, אתה לא בדרך החוצה קצת?
יצחק פינדרוס:
שלא יירשם שיצאתי כי זו הפסקה מתודית.
מיכל מרים וולדיגר:
אבל מותר למחות, נכון?
יואב בן צור:
רגע, עורך הדין ווינברגר, אתה מייצג גם את שיקלי, כי הוא גם מימינה.
מיכל מרים וולדיגר:
למחות מותר.
איתן גינזבורג:
חבר הכנסת בן צור, אתה בקריאה שלישית.
מיכל מרים וולדיגר:
אבל איתן, מותר לנו למחות.
איתן גינזבורג:
גם את בקריאה שנייה.
מיכל מרים וולדיגר:
מותר למחות.
איתן גינזבורג:
את מחית כל הדיון.
מיכל מרים וולדיגר:
מאה אחוז, אני מוחה שוב.
מיכל מרים וולדיגר:
לא, הזכות שלו לדבר – אין לו זכות בכלל.
עמיחי ווינברגר:
אני אהיה תמציתי ואלך ישר ולעניין.
דוד אמסלם:
מה אתה עושה פה?
איתן גינזבורג:
קראתי לה כבר פעמיים, מה אתה רוצה?
דוד אמסלם:
מה אתה עושה?
איתן גינזבורג:
מה אני עושה.
עמיחי ווינברגר:
אני ויתרתי מבחינת אורך הדיון על חלק ניכר מהתשובות על הטענות, אלא אלך על הדברים העיקריים.
עמיחי ווינברגר:
מה שיש כאן בפניכם זה בדיוק המקרה של חברת הכנסת אורלי לוי, רק הרבה יותר מהותי, הרבה יותר חמור, הרבה יותר מסיבי והרבה יותר מובהק.
עמיחי ווינברגר:
מה שאני אומר במאמר מוסגר, זה מוזר כיצד באו אז חלק מהנציגים וטענו לכך שפרישה רעיונית היא פסולה והיא מביאה בכך למעשה פרישה, אבל פתאום השתנתה דעתם.
עמיחי ווינברגר:
כך או כך אני אפרק את הטענות העיקריות.
עמיחי ווינברגר:
מבחינת הדברים נטענה טענה – מי פרש, אני או אתם?
עמיחי ווינברגר:
אתם פרשתם.
עמיחי ווינברגר:
אני חייב לומר שברמה המשפטית שכל הציטוטים האלה של טרום הבחירות אינם מעניין הדיון הזה.
עמיחי ווינברגר:
כמו שאמר חבר הכנסת טופורובסקי, מרגע לידתה של סיעה, היא יוצאת מטבורה, מהאימא שלה, מהמפלגה, והופכת להיות ישות עצמאית שאותה מנהלים חברי הסיעה.
עמיחי ווינברגר:
והרבה פעמים אותה סיעה אינה באה בהכרח עין בעין עם ההחלטות ועם הרצונות אפילו של המפלגה.
עמיחי ווינברגר:
המפלגה אינה יכולה לפטר את חברי הסיעה.
דוד אמסלם:
המפלגה זה הבוחרים אתה מתכוון?
עמיחי ווינברגר:
המפלגה – הישות המשפטית שקוראים לה מפלגה, הבוחרים, מה שהיה לפני, אינם יכולים לומר להם אנחנו מחייבים אתכם עכשיו לעשות כך וכך.
עמיחי ווינברגר:
הליכוד מכירים את זה, אתם יודעים את זה.
עמיחי ווינברגר:
יש כאן סיעה, וכלל האמירות והדברים והטענות שהיו טרם הבחירות וכולי וכולי, שמענו אותם שנה וחזור, חזור ושנה, אין להן רלוונטיות.
עמיחי ווינברגר:
למה שיש רלוונטיות זה לשאלה מה קיים לפניכם, ומה שקיים לפניכם זה הצבעות, מאות של הצבעות חוזרות ונשנות, התבטאויות - - -
דוד אמסלם:
דרך אגב, איך אתה מסביר - - -
דוד אמסלם:
למה לצאת החוצה?
איתן גינזבורג:
אתה מפריע.
דוד אמסלם:
תגיד לי, אתה בסדר?
איתן גינזבורג:
אני בסדר.
דוד אמסלם:
על מה לצאת החוצה?
איתן גינזבורג:
על זה שאתה מפריע לו, הוא באמצע הדיבור.
דוד אמסלם:
אבל רציתי לשאול שאלה.
איתן גינזבורג:
אל תשאל שאלה, אתה לא בזכות דיבור.
דוד אמסלם:
יש פסק דין של ברק - - -
איתן גינזבורג:
סליחה, חבר הכנסת אמסלם, אני מבקש ממך.
דוד אמסלם:
תגיד לי מה אתה עושה פה?
דוד אמסלם:
אתה עושה לי טובה שאני פה?
עמיחי ווינברגר:
אז מי בעצם פרש מהסיעה?
דוד אמסלם:
אתה עושה לי טובה שאני חבר כנסת?
איתן גינזבורג:
תצא בבקשה.
דוד אמסלם:
לא מתבייש?
דוד אמסלם:
חוצפן.
דוד אמסלם:
שבו דברו עם עצמכם, ביניכם לבין עצמכם.
איתן גינזבורג:
נראה לי שהתאפקתי הרבה מדי.
דוד אמסלם:
לא התאפקת כלום.
דוד אמסלם:
היום התנהגת כמו איזה דיקטטור קטן.
איתן גינזבורג:
רק היום?
דוד אמסלם:
אני מניח שאם היינו רוצים להדיח אותך או להשעות אותך, זה מה שהיית עושה.
עמיחי ווינברגר:
עמדת הסיעה הייתה להקים ממשלה, עמדתה הייתה לאשר את התקציב, אז מי בעצם פרש כאן?
עמיחי ווינברגר:
ובאשר לאחת ההצבעות המהותיות האחרונות, להצביע בעד הצעת אי האמון של הליכוד מיום ה-21 בפברואר 2022, כנגד עמדת הסיעה – מי עשה כאן את מעשה הפרישה?
עמיחי ווינברגר:
כל הדברים הללו הם זועקים.
עמיחי ווינברגר:
והכי חשוב, איזה הסבר אידיאולוגי יש באי אישור תקציב או מי מסעיפיו?
עמיחי ווינברגר:
לא שמענו לזה אף תשובה.
עמיחי שיקלי:
עשרות מיליארדים לתנועה האסלאמית.
עמיחי ווינברגר:
אף תשובה.
עמיחי ווינברגר:
ואם כך סבר, אז בוודאי היו מספר סעיפים - - -
יוסף טייב:
הנה, קיבלת תשובה.
יוסף טייב:
קיבל תשובה.
יוסף טייב:
הוא קיבל תשובה.
איתן גינזבורג:
אתה צד לדיון?
יוסף טייב:
בטח.
יוסף טייב:
למה לא?
איתן גינזבורג:
לא, כי עכשיו יש סיכום של סיעת ימינה.
קריאה:
המיליארדים שאתם העברתם ב-922, הייתם גאים בזה.
יריב לוין:
אתה משווה את 922 לשוחד הזה שנתתם?
קריאה:
את ה-15 מיליארד - - -
עמיחי ווינברגר:
בוודאי היה מוצא, ולו מספר סעיפים כדי לומר כאן אידיאולוגית אני יכול לוותר, זה בסדר, זה לא מתנגש עם עקרונותיי.
עמיחי ווינברגר:
אבל לא, על כל דבר ועל כל עניין.
עמיחי ווינברגר:
בפועל אנחנו נמצאים פה בהליך מיוחד.
עמיחי ווינברגר:
אחד הדברים המהותיים והחשובים שאנחנו נתקלנו בהם זו הפרשנות של המילה לרבות.
עמיחי ווינברגר:
ונאמרו פה הרבה דברים, אז אני חייב לבטל את הטעות.
עמיחי ווינברגר:
הנושא של המילה לרבות נידון בפני ועדת הכנסת בוועדה המשותפת של ועדת הכנסת וועדת חוקה, חוק ומשפט ב-2 בינואר 1991.
עמיחי ווינברגר:
נשאלה השאלה מה זה לרבות?
עמיחי ווינברגר:
דנו שם בשאלה הזאת.
עמיחי ווינברגר:
ואז אומר נציג משרד המשפטים – נידונה השאלה אם מחיקת הצבעה עדיפה מאשר מחיקת ההיעדרות: "מחיקת ההגדרה של הצבעה עדיפה מאשר מחיקת ההיעדרות בלבד.
עמיחי ווינברגר:
אבל עדיין תישאר השאלה פתוחה שכן ההגדרה המוצעת לפרישה מסיעה אינה הגדרה ממצה, אלא באה להוציא את המילה "לרבות", לאמור, זה לא קונקלוסיבי" – זה לא מוחלט, את זה אני מוסיף, אני לא מצטט, זה לא חד ערכי, זה לא חד-חד ערכי.
עמיחי ווינברגר:
אני ממשיך: "למעשה, בית המשפט יצטרך לבחון האם התקיימו העובדות האובייקטיביות אשר מראות על פרישה מסיעה.
עמיחי ווינברגר:
כמובן, במקרה הזה יכלול גם את המקרה של היעדרות", שזה ייבחן.
עמיחי ווינברגר:
מסביר נציג משרד המשפטים ואומר המילה לרבות פותחת כאן פתח להרבה מאוד דברים, והמילה לרבות היא מהותית, ולכן זה נתפס.
עמיחי ווינברגר:
כאשר אומרים עכשיו לא, אנחנו נקרא רק את הסיפה, נתעלם מהמילה לרבות, אנחנו מאיינים את כוונת המחוקק שהייתה, וזו הסיבה האמיתית, וזו המסגרת שהייתה.
עמיחי ווינברגר:
ואכן היה דיון, והדיון שהיה - - -
יואב קיש:
המחוקק הוא משרד המשפטים או הצבעת המליאה?
עמיחי ווינברגר:
בדיון שהיה, מה התקבל, גרסה א' או גרסה ב'?
עמיחי ווינברגר:
זה אינו רלוונטי בגלל שבגרסה ב' נקבעה המילה לרבות, והיא-היא הנותנת.
שלמה קרעי:
אבל כנראה לא הקשבת לי, אדוני עורך הדין - -
איתן גינזבורג:
חבר הכנסת קרעי, חבר הכנסת קרעי, תודה רבה.
שלמה קרעי:
- - המילה לרבות באה על סעיף (א) שאומר שחבר הכנסת פרש.
איתן גינזבורג:
חבר הכנסת קרעי, נא לצאת החוצה.
שלמה קרעי:
הפשט של זה - - -
מיכל מרים וולדיגר:
שהודיעו הודעה פוזיטיבית.
שלמה קרעי:
- - שפרש מהסיעה, זה לרבות גם הצבעת אי אמון כאשר קיבל תמורה.
איתן גינזבורג:
חבר הכנסת קרעי, נא לצאת החוצה, תודה רבה.
שלמה קרעי:
תתביישו לכם, איך הוא מסובב אתכם, זה לא יאומן.
שלמה קרעי:
גם עורך דין שאין לו זכות לדבר כאן, וגם זורה חול בעיני חברי הוועדה.
איתן גינזבורג:
חבר הכנסת קרעי, תודה רבה, נא לצאת החוצה.
איתן גינזבורג:
החזרתי אתכם, אמרתי מילה אחת – די.
עמיחי ווינברגר:
המילה לרבות הוכנסה בכוונת מכוון על מנת שבעתיד כשיקרו כל האירועים שעוד לא צפו אותם, יוכלו למלא תוכן, הוועדה הנכבדה הזאת ולומר מה אנחנו סבורים שצריך - - - כאן.
עמיחי ווינברגר:
לטענת בא כוח שיקלי, פרישה רעיונית איננה פרישה.
עמיחי ווינברגר:
עם כל הכבוד, זה לא מה שדנה בו הוועדה הנכבדה בפעמים הקודמות, כי מאחר וסברו, כמו שאמרנו, גם בעניין חברת הכנסת אורלי לוי, שבפועל פרישה רעיונית גם היא בעצם מעשה פרישה לכל דבר ועניין, וצריך איזשהו משקל, כמות.
עמיחי ווינברגר:
וזה מתחבר לשאלת השיהוי, נטען כאן על שיהוי.
עמיחי ווינברגר:
שימו לב, מדובר פה רק בעשרה חודשים.
עמיחי ווינברגר:
עשרה חודשים.
עמיחי ווינברגר:
ומה כבר הספיקו כאן בעשרה חודשים?
עמיחי ווינברגר:
750 ומעלה הצבעות נגד, מאות התבטאויות, הבאנו לפחות עשרות, עשרות רבות של התבטאויות קשות.
עמיחי ווינברגר:
ומה כבר הספיקו עוד ועוד ועוד?
עמיחי ווינברגר:
ובדברים הכי מהותיים – הקמת הממשלה, תקציב המדינה.
עמיחי ווינברגר:
אז אתם מתפלאים על שיהוי?
עמיחי ווינברגר:
ומה ניסו בתקופה הזאת?
עמיחי ווינברגר:
ניסו לפייס אותו, לבוא בדברים איתו, לנסות למצוא את הדרך להסתדר.
עמיחי ווינברגר:
אבל זה כמו מצב שבו אדם נמצא לך בתוך הבית, שותף לחדר, שפעם אחרי פעם פוגע, ואז אומרים לך אחרי עשרה חודשים שאתה מנסה להסתדר איתו: מה אתה בא בכלל?
עמיחי ווינברגר:
יכולת כבר ביום הראשון.
עמיחי ווינברגר:
זה לא עובד ככה.
עמיחי ווינברגר:
יש מסה קריטית.
עמיחי ווינברגר:
כמו שחברי, עורך הדין גיא בוסי, אמר צריך להסתכל על הדברים בשרשרת; אנחנו אומרים צריך להסתכל על דברים במכלול השלם.
עמיחי ווינברגר:
וכל בר בי רב – לא כל בר בי רב, כל ינוקא יכול לראות את מכלול הדברים ולהבין היטב שכל מי שמתבונן מהצד במבט אובייקטיבי, ראוי וסביר אומר לא יכול להיות.
עמיחי ווינברגר:
עם כל הכבוד, מישהו שלא רוצה להיות עם הסיעה יכול לקום וללכת מהסיעה ולהתפטר מהסיעה.
עמיחי ווינברגר:
האמירה שנפגעה כאן זכות מהותית גדולה היא לא מדויקת מאחר ולא נלקחת כאן הזכות לבחור ולהיבחר.
עמיחי ווינברגר:
הוא יוכל להיבחר, הוא יוכל פשוט לעשות את זה במסגרת רשימה חדשה.
עמיחי ווינברגר:
לכן גם הטענה של פגיעה מהותית וחשובה לא באמת מסתדרת או אמיתית כאן.
אבי מעוז:
לא הבנתי.
עמיחי ווינברגר:
לצערנו, בעצם כלל הטענות שנטענו כאן על הנושא הפרוצדורלי, נראה שיש כאן איזה חוסר הבנה של המעמד.
עמיחי ווינברגר:
מדובר כאן בהליך מעין שיפוטי, אבל הוועדה היא אכן לא בית משפט.
עמיחי ווינברגר:
ההחלטה עצמה נושאת אופי מינהלי-שיפוטי, אבל יש לה הסדר כללי ומפורש בחקיקה.
עמיחי ווינברגר:
ואם נביא בחשבון מה כל אחד אומר כאן, אז חברי הכנסת, כל סיעה, נמצאים כאן, חיים את הבית הזה.
עמיחי ווינברגר:
כל אחד כאן היה אומר פה משהו על מישהו אחר, כל אחד היה מתרגז על מישהו אחר.
עמיחי ווינברגר:
האם נסבור שלפיכך צריך לפסול?
עמיחי ווינברגר:
אז כל הטענה לפסילת הנוכחים כאן או שהשר כהנא אינו יכול להיות כאן, זה לא נכון, בחוק לא נקבע מי יביא ויישא את הדברים בשם הסיעה, זה לא נקבע.
עמיחי ווינברגר:
מבחינת הדברים, חברת הכנסת פסולה כי היא חברת כנסת נורבגית והיא תלויה באיזשהו אופן רעיוני ברצונו של השר כהנא – זו טענה נבובה, זו לא באמת האמירה כאן וזה לא באמת קיים.
עמיחי ווינברגר:
המחוקק ראה לנכון לתת את הכוח בידיים לא של השופטים בפעם הראשונה.
עמיחי ווינברגר:
לא של השופטים, אלא בידי הוועדה הנכבדה הזאת.
עמיחי ווינברגר:
וכלל הטענות שיש כאן אמירות כאלו או אחרות וצריך לפסול כאלה שיושבים פה היא טענה חסרת שחר כי המחוקק ידע את זה.
עמיחי ווינברגר:
הוא ידע שיהיו אמוציות, הוא ידע שיהיו אמירות, הוא ידע שיהיו דברים, והוא עדיין השאיר את זה בפני הוועדה הנכבדה.
עמיחי ווינברגר:
אני אסיים את דבריי בנקודות האחרונות.
עמיחי ווינברגר:
נשאל כאן כבוד חבר הכנסת בגין מה אביו היה חושב.
עמיחי ווינברגר:
אני כן רוצה לומר מה אביו היה חושב.
יואב קיש:
הוא ענה.
יואב בן צור:
איך אתה יודע אחרי 30 שנה שהוא נפטר?
עמיחי ווינברגר:
אני אומר.
עמיחי ווינברגר:
אני אומר, אחד הדברים - - -
איתן גינזבורג:
חברי הכנסת, הוא אמר שהוא לקראת סיום, אז דווקא עכשיו להפריע?
עמיחי ווינברגר:
הנה, אני אסקרן אותו.
עמיחי ווינברגר:
אחד הדברים שנשאל מנחם בגין, זיכרונו לברכה, מה הדברים שהוא הכי – אני לא אומר מתגאה כי הוא לא היה אדם גאה, אבל הכי סומך ידיו עליהם, הכי חושב שהוא עשה נכון וכן הלאה, אתם יודעים מה הוא ענה?
עמיחי ווינברגר:
מה אתם אומרים?
אבי מעוז:
אנחנו לא בחקירה עכשיו.
עמיחי ווינברגר:
לא, לא חקירה, נכון.
אבי מעוז:
תמשיך את דבריך.
עמיחי ווינברגר:
הוא אמר באלטלנה אני לא נתתי את פקודת הירי.
עמיחי ווינברגר:
כאשר ירו על האלטלנה, הוא לא נתן את הפקודה הזאת, הוא ראה לנגד עיניו דברים אחרים.
עמיחי ווינברגר:
הוא ראה לנגד עיניו את החיבור של העם, והוא ראה לנגד עיניו את זה שלא תהיה מלחמת אחים.
אבי מעוז:
זו טענה משפטית מה שאתה אומר?
איתן גינזבורג:
חבר הכנסת מעוז.
אבי מעוז:
אני מנסה - - -
איתן גינזבורג:
אתה מנסה להפריע.
אבי מעוז:
רוצה להפרות את הדיון.
איתן גינזבורג:
זה מה שאתה מנסה, להפריע.
איתן גינזבורג:
לא להפרות, להפריע.
אבי מעוז:
להפרות ולהפריע זה דומה, אבל זה - - -
איתן גינזבורג:
רק להפריע.
איתן גינזבורג:
אני מבקש ממך להפסיק להפריע אחרת גם אתה תצא החוצה.
אבי מעוז:
אין בעיה.
עמיחי ווינברגר:
כאשר מסתכלים על המכלול השלם, מה עמד לנגד ראש הממשלה והסיעה כשהם באו לקבל את ההחלטה הזאת, שהיא החלטה קשה – היא החלטה קשה, בקואליציה כזאת, כמובן שהיא קשה.
עמיחי ווינברגר:
זו התפשרות על אידיאולוגיות של המון המון גורמים.
יוסף טייב:
לרמות את הבוחר.
עמיחי ווינברגר:
וכאשר רואים את זה ורואים מה קיים אחד מול השני, אז אפשר להבין בהחלט את גודל האחריות.
עמיחי ווינברגר:
אבל מה שאנחנו יכולים מבחינת הדברים, יש עניין שלא להצביע כנגד צו מצפונך, ואולי ניתן לעשות זאת לעיתים רחוקות, כמו שאמר חבר הכנסת בגין, או אפילו בצנעה ובשקט.
עמיחי ווינברגר:
אבל מנגד, יש סרבנות בכל דבר ועניין.